stanford-oval/wikipedia huggingface dataset:
กลุ่มกระจุกดาราจักร

กลุ่มกระจุกดาราจักร (อังกฤษ: Supercluster) คือโครงสร้างขนาดใหญ่ที่ประกอบขึ้นจากกระจุกดาราจักรจำนวนมาก เป็นหนึ่งในบรรดาโครงสร้างที่ใหญ่ที่สุดในจักรวาล ลักษณะการมีอยู่ของกลุ่มกระจุกดาราจักรบ่งชี้ว่า ดาราจักรในเอกภพของเราไม่ได้กระจายตัวอย่างเป็นระเบียบ ดาราจักรส่วนมากจับกลุ่มอยู่ด้วยกันเป็นกลุ่มและกระจุก โดยกลุ่มของดาราจักรประกอบด้วยดาราจักรประมาณ 50 แห่ง ส่วนกระจุกประกอบด้วยดาราจักรหลายพันแห่ง กลุ่มและกระจุกเหล่านี้รวมกับดาราจักรเดี่ยวอีกจำนวนหนึ่งรวมกันเป็นโครงสร้างที่ใหญ่กว่า เรียกว่า กลุ่มกระจุกดาราจักร ปัจจุบันนักวิทยาศาสตร์ค้นพบว่าโลกของเราอยู่ในกลุ่มกระจุกดาราจักรขนาดใหญ่ ชื่อว่า "กลุ่มกระจุกดาราจักรลาเนียเคอา" (Laniakea Supercluster)
โครงสร้างระดับกลุ่มกระจุกดาราจักรนั้นเชื่อว่าเป็นโครงสร้างย่อยของกำแพงหรือชีทขนาดยักษ์ บางครั้งอาจเรียกว่า "กลุ่มกระจุกดาราจักรอันซับซ้อน" ซึ่งอาจมีความกว้างถึง 1 พันล้านปีแสง หรือมากกว่า 5% ของขนาดของเอกภพที่สังเกตได้ ขณะที่ตัวกลุ่มกระจุกดาราจักรเองอาจมีขนาดราวไม่กี่ร้อยล้านปีแสง ความเร็วโดยทั่วไปของดาราจักรอยู่ที่ประมาณ 1000 กิโลเมตรต่อวินาที ตามกฎของฮับเบิลที่ระบุว่า ดาราจักรทั่วไปสามารถเคลื่อนที่ได้ 30 ล้านปีแสงที่ความเร็วฮับเบิล 1/H ซึ่งมีค่าโดยประมาณเท่ากับอายุของเอกภพ แม้นี่จะเป็นระยะทางอันมโหฬารเมื่อเทียบกับขนาดของมนุษย์ แต่ต้องถือว่าเล็กมากเมื่อเทียบกับขนาดของกลุ่มกระจุกดาราจักร
ยังไม่มีข้อสรุปเกี่ยวกับโครงสร้างระดับที่ใหญ่กว่ากลุ่มกระจุกดาราจักร (ดูเพิ่มที่ ใยเอกภพ) ช่องว่างระหว่างกลุ่มกระจุกดาราจักรเป็นที่ว่างขนาดใหญ่ในอวกาศซึ่งไม่ค่อยมีดาราจักรอยู่ ปัจจุบันกลุ่มกระจุกดาราจักรเป็นโครงสร้างขนาดใหญ่ที่สุดที่มีการยอมรับอย่างเป็นทางการ แต่จำนวนโดยรวมของกลุ่มกระจุกดาราจักรทำให้คิดกันว่า มีความเป็นไปได้ของการกระจายตัวของโครงสร้างที่ใหญ่กว่านั้น เชื่อว่ามีกลุ่มกระจุกดาราจักรในเอกภพทั้งสิ้นประมาณเกือบ 10 ล้านแห่ง
ดูเพิ่ม

ดาราจักร
กลุ่มและกระจุกดาราจักร
ใยเอกภพ
กลีเซอ 581 เอฟ

| 0 | 1 | 2 |
| --- | --- | --- |
| ดาวเคราะห์นอกระบบ | ดาวเคราะห์นอกระบบ | รายชื่อ |
 ภาพแสดงให้เห็นถึงวงโคจรของดาวเคราะห์ในระบบกลีเซอ 581 เทียบกับระบบสุริยะของเรา
ดาวฤกษ์แม่
| ดาวฤกษ์ | ดาวฤกษ์ | กลีเซอ 581 |
| กลุ่มดาว | กลุ่มดาว | กลุ่มดาวคันชั่ง |
| ไรต์แอสเซนชัน | (α) | 15h 19m 26s |
| เดคลิเนชัน | (δ) | −07° 43′ 20″ |
| ความส่องสว่างปรากฏ | (mV) | 10.55 |
| ระยะห่าง | ระยะห่าง | 20.3 ± 0.3 ly (6.2 ± 0.1 pc) |
| ชนิดสเปกตรัม | ชนิดสเปกตรัม | M3V |
| มวล | (m) | 0.31 M☉ |
| รัศมี | (r) | 0.29 R☉ |
| อุณหภูมิ | (T) | 3480 ± 48 K |
| ความเป็นโลหะ | [Fe/H] | -0.33 ± 0.12 |
| อายุ |  | 7 – 11 พันล้านปี |
องค์ประกอบวงโคจร ต้นยุคอ้างอิง JD 2451409.762
| กึ่งแกนเอก | (a) | 0.758 ± 0.015 AU |
| ความเยื้องศูนย์กลาง | (e) | 0 |
| คาบการโคจร | (P) | 433 ± 13 d (1.19 y) |
| มุมกวาดเฉลี่ย | (M) | 118 ± 68° |
| ครึ่งแอมพลิจูด | (K) | 1.30 ± 0.22 m/s |
ลักษณะทางกายภาพ
| มวลอย่างต่ำ | (m sin i) | 7.0 ± 1.2 M⊕ |
ข้อมูลการค้นพบ
| ค้นพบเมื่อ | ค้นพบเมื่อ | 29 กันยายน ค.ศ. 2010 |
| ค้นพบโดย | ค้นพบโดย | Vogt et al. |
| วิธีตรวจจับ | วิธีตรวจจับ | รัศมีความเร็ว |
| สถานที่ที่ค้นพบ | สถานที่ที่ค้นพบ | หอดูดาวเคก, รัฐฮาวาย |
| สถานะการค้นพบ | สถานะการค้นพบ | ไม่ได้รับการยืนยัน |
อ้างอิงกับฐานข้อมูลอื่น
| สารานุกรมดาวเคราะห์นอกระบบ | สารานุกรมดาวเคราะห์นอกระบบ | ข้อมูล |
| ซิมแบด | ซิมแบด | ข้อมูล  |
กลีเซอ 581 เอฟ (อังกฤษ: Gliese 581 f) เป็นดาวเคราะห์นอกระบบที่ไม่ได้รับการยืนยันในระบบดาวเคราะห์กลีเซอ 581 ตั้งอยู่ในกลุ่มดาวคันชั่ง อยู่ห่างจากโลกประมาณ 20 ปีแสง หรือ 120 ล้านล้านไมล์ เป็นดาวเคราะห์ที่ 5 ที่พบในระบบและที่ 6 ที่รู้จักกันตามลำดับจากดาวเคราะห์ ค้นพบในวันที่ 29 กันยายน ค.ศ. 2010
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Gliese 581 f
| ด ค กระบบดาวเคราะห์กลีเซอ 581 |
| --- | --- |

กลีเซอ 581
 กลีเซอ 581 อี  กลีเซอ 581 บี  กลีเซอ 581 ซี  กลีเซอ 581 จี  กลีเซอ 581 ดี  กลีเซอ 581 เอฟ 
 ดูเพิ่ม ดาวแคระแดง ดาวเคราะห์นอกระบบ
กลุ่มทางสังคม

ในสังคมศาสตร์ กลุ่มทางสังคม (อังกฤษ: social group) หมายถึงการที่บุคคลตั้งแต่สองคนขึ้นไปมีปฏิสัมพันธ์ซึ่งกันและกัน มีลักษณะเฉพาะที่คล้ายคลึงกัน และมีความรู้สึกเป็นเอกภาพอย่างเป็นหมู่ กลุ่มทางสังคมมีขนาดและรูปแบบต่าง ๆ ที่หลากหลาย โดยระบบพฤติกรรมและกระบวนการทางจิตวิทยาที่เกิดขึ้นภายในกลุ่มสังคมหรือระหว่างกลุ่มสังคมนั้นเรียกว่า พลวัตกลุ่ม
กลุ่มธุรกิจสหกรณ์

กลุ่มธุรกิจสหกรณ์ หมายถึง การรวมกลุ่มธุรกิจอย่างเป็นระบบของสหกรณ์ วิสาหกิจชุมชน หรือผู้ประกอบการ ซึ่งมีความเชื่อมั่น ศรัทธา และมีเป้าหมายในการดำเนินธุรกิจในทิศทางของการเป็นองค์การธุรกิจฐานสังคม (อังกฤษ: Social economy) การเข้ามาเป็นสมาชิกของกลุ่ม อยู่บนพื้นฐานของความเชื่อถือไว้วางใจ และพึ่งพาร่วมมือกัน อันจะนำไปสุ่การรวมชื้อ การรวมขาย การร่วมมือกันทำการตลาด และคิดค้นนวัตกรรมในการทำงานร่วมกันอย่างต่อเนื่องเพื่อบรรลุประโยชน์ร่วมกันของสมาชิกและชุมชน กลุ่มธุรกิจสหกรรณ์ ควรมีองค์ประกอบที่จะทำให้การขับเคลื่อนการทำงานของกลุ่มเป็นไปอย่างมีประสิทธิภาพ และเกิดประโยชน์ ได้แก่ การมีระบบการบริหารจัดการของกลุ่มธุรกิจ การมีเงื่อนไขสำหรับการทำงาน เพื่อการนำมาซึ่งประโยชน์ร่วมกัน มีบรรยากาศของการเป็นสังคมเรียนรู้ รวมถึงสมาชิกกลุ่มมีอุดมการณ์ และเป้าหมายของการดำเนินธุรกิจไปในทิศทางเดียวกันกับกลุ่มธุรกิจ
แผนธุรกิจ (อังกฤษ: Business Plan) แผนธุรกิจในที่นี้เป็นเอกสารที่จัดทำขึ้นเพื่อใช้เป็น แนวทางการทำแผนงานขององค์กร หน่วยงานธุรกิจ ซึ่งปรียบเสมือน พิมพ์เขียวที่ผู้เกี่ยวข้องกับองค์กรจะได้นำมาใช้ในการปฏิบัติภารกิจของตนเพื่อการบรรลุเป้าหมายร่วม อีกทั้งยังเป็นประโยชน์ในการสนับสนุนของหน่วยงานที่เกี่ยวข้องโดยมีองค์ประกอบของแผนธุรกิจคือ
บทสรุปผู้บริหาร
ความเป็นมาของธุรกิจ
เจ้าของและการบริหาร
การวิเคราะห์สภาพแวดล้อมทางธุรกิจ
การวิเคราะห์ด้านการตลาด
แผนการดำเนินงาน
แผนการเงิน
ความเสี่ยงและโอกาส
ภาคผนวก
กลีบสมอง

กลีบสมอง (อังกฤษ: Lobes of the brain) เป็นส่วนหนึ่งของสมอง ในการแบ่งกลีบของสมองในระยะดั้งเดิม เป็นการแบ่งตามลักษณะทางกายวิภาค ซึ่งแสดงถึงความเกี่ยวข้องกับหน้าที่ที่ต่างๆ กันของสมอง เทเลนเซฟาลอน ซึ่งเป็นส่วนที่ใหญ่ที่สุดของสมองมนุษย์แบ่งออกได้เป็นกลีบต่างๆ เช่นเดียวกันกับสมองส่วนซีรีเบลลัม แต่หากไม่ระบุให้เจาะจงลงไป การแบ่งกลีบของสมองมักหมายถึงการแบ่งกลีบเฉพาะของซีรีบรัม
เทเลนเซฟาลอนแบ่งออกได้เป็น 4 กลีบ ได้แก่
แผนภาพแสดงกลีบของสมอง
  สมองกลีบท้ายทอย (occipital lobe) 

  สมองกลีบข้าง (parietal lobe) 

  สมองกลีบหน้า (frontal lobe) 

  สมองกลีบขมับ (temporal lobe) 

  ก้านสมอง (brain stem) 

  ซีรีเบลลัม (cerebellum)
สมองกลีบหน้า (Frontal lobe) ทำหน้าที่เกี่ยวกับความคิด ความเสียหายของสมองส่วนนี้ทำให้เกิดการเปลี่ยนแปลงอารมณ์
สมองกลีบข้าง (Parietal lobe) ทำหน้าที่สำคัญในการรวบรวมและประมวลข้อมูลความรู้สึกทั้งหลาย และหน้าที่ในการควบคุมวัตถุ ส่วนของสมองกลีบข้างนี้ยังเกี่ยวข้องกับการประมวลภาพและที่ว่าง (visuospatial processing)
สมองกลีบท้ายทอย (Occipital lobe) รับความรู้สึกเกี่ยวกับการมองเห็น การเสื่อมของสมองส่วนนี้ทำให้เห็นภาพหลอน (hallucinations)
สมองกลีบขมับ (Temporal lobe) รับความรู้สึกเกี่ยวกับกลิ่นและเสียง รวมทั้งการประมวลสิ่งกระตุ้นที่ซับซ้อนเช่น ใบหน้า หรือทิวทัศน์
นอกจากนี้ยังมี
สมองกลีบอินซูลา (insular lobe) เป็นส่วนของคอร์เท็กซ์ที่อยู่ระหว่างและถูกปกคลุมด้วยสมองกลีบขมับและสมองกลีบข้าง ในบางตำราแยกคอร์เท็กซ์นี้ออกเป็นกลีบหนึ่งของสมอง และบางที่จัดกลุ่มกลีบนี้กับโครงสร้างลิมบิก ที่อยู่ลึกลงไปในสมองในกลีบลิมบิก (limbic lobe)
ซีรีเบลลัม (Cerebellum) ทำหน้าที่เชื่อมโยงข้อมูลรับความรู้สึกกับการเคลื่อนไหว ซึ่งเกี่ยวข้องกับการรักษาร่างกายให้สมดุล ซีรีเบลลัมสามารถแบ่งออกเป็นสมองกลีบหน้า (anterior lobe), กลีบด้านหลัง (posterior lobe), และกลีบฟลอกคูโลโนดูลาร์ (flocculonodular lobe) ในบางครั้งมีการจัดให้ซีรีเบลลัมเป็นกลีบหนึ่งของสมองซึ่งถือว่าไม่ถูกต้อง
กลีบทั้งสี่หรือห้าของเทเลนเซฟาลอนแบ่งออกครึ่งหนึ่งเป็นครึ่งทรงกลม เรียกว่า ซีรีบรัล เฮมิสเฟียร์ข้างซ้ายและขวา (cerebral hemisphere) ครึ่งทรงกลมทั้งสองเชื่อมต่อกันด้วยโครงสร้างที่เรียกว่า คอร์ปัส คาโลซัม (corpus callosum) ทำให้สมองทั้งสองข้างสามารถส่งข้อมูลไปหากันและกันได้ สมองข้างซ้ายจะรับและส่งข้อมูลไปยังข้างขวาของร่างกาย และสมองข้างขวาจะทำหน้าที่เกี่ยวกับร่างกายซีกซ้าย
ดูเพิ่ม

สมอง
ซีรีบรัม
ประสาทกายวิภาคศาสตร์
แหล่งข้อมูลอื่น

Cerebral Lobes เก็บถาวร 2007-12-24 ที่ เวย์แบ็กแมชชีน
กลุ่มชนเตอร์กิก

ระวังสับสนกับ ชาวตุรกี
| --- | --- |
ประเทศที่พูดภาษากลุ่มเตอร์กิก
ประชากรทั้งหมด
ประมาณ 150-200 ล้านคน
ภูมิภาคที่มีประชากรอย่างมีนัยสำคัญ
 ตุรกี: 55,000,000
 อุซเบกิสถาน: 26,000,000
 อิหร่าน: 14,000,000-15,000,000
 รัสเซีย: 12,009,969
 คาซัคสถาน: 12,000,000
 จีน: 11,647,000
 อาเซอร์ไบจาน: 9,047,000
 สหภาพยุโรป: 5,876,318
 เติร์กเมนิสถาน: 4,500,000
 คีร์กีซสถาน: 4,500,000
 อัฟกานิสถาน: 3,500,000
 อิรัก: 1,500,000
 ทาจิกิสถาน: 1,200,000
 สหรัฐ: 1,000,000+
 ปากีสถาน: 500,000
 ไซปรัสเหนือ: 298,862
 ออสเตรเลีย: 293,500
 จอร์เจีย: 284,761
 ยูเครน: 275,300
 ซาอุดีอาระเบีย: 224,460
 ซีเรีย: 100,000-200,000
 มอลโดวา: 158,300
 มองโกเลีย: 106,955
 มาซิโดเนียเหนือ: 77,959
ภาษา
กลุ่มภาษาเตอร์กิก
ศาสนา
อิสลาม
กลุ่มชนเตอร์กิก (อังกฤษ: Turkic peoples) เป็นกลุ่มชนยูเรเชียที่ตั้งถิ่นฐานอยู่ทางตอนเหนือ กลาง และตะวันตกของยูเรเชียผู้พูดภาษาที่อยู่ในตระกูลภาษากลุ่มเตอร์กิก ชนในกลุ่มชนเตอร์กิกมีลักษณะวัฒนธรรมและประวัติศาสตร์บางอย่างร่วมกัน คำว่า “เตอร์กิก” เป็นคำที่ใช้แทนกลุ่มชาติพันธุ์/ภาษา (ethno-linguistic group) ของชาติพันธุ์ของสังคมที่ยังคงมีอยู่ในปัจจุบันเช่นชาวอาเซอร์ไบจาน, ชาวคาซัค, ชาวตาตาร์, ชาวคีร์กีซ, ชาวตุรกี, ชาวเติร์กเมน, ชาวอุยกูร์, ชาวอุซเบก, ชาวฮาซารา, ชาวการากัลปัก, ชาวโนกาย, ชาวคาราไช-บัลการ์, ชาวตาตาร์ไซบีเรีย, ชาวตาตาร์ไครเมีย, ชาวชูวัช, ชาวตูวา, ชาวแบชเกียร์, ชาวอัลไต, ชาวยาคุตส์, ชาวกากาอุซ และรวมทั้งประชาชนในรัฐและจักรวรรดิเตอร์กิกในอดีตเช่นฮั่น, บัลการ์, คูมัน, ชนอาวาร์, เซลจุค, คาซาร์, ออตโตมัน, มามลุค, ติมูริด และอาจจะรวมทั้งซฺยงหนู (Xiongnu)
กลุ่มดาวคนแบกงู

| --- | --- |
 คลิกเพื่อดูรูปใหญ่
ชื่อย่อ:: Oph
ชื่อคุณศัพท์:: Ophiuchi
สัญลักษณ์:: คนแบกงู / แพทย์
ไรต์แอสเซนชัน:: 17 ชั่วโมง
เดคลิเนชัน:: 0°
เนื้อที่:: 948 ตารางองศา (อันดับที่ 11)
จำนวนดาวฤกษ์: (ความส่องสว่างปรากฏน้อยกว่า 3): 5
ดาวฤกษ์ที่สว่างที่สุด:: ดาวราสอัลเฮก (α Oph) (ความส่องสว่างปรากฏ = 2.1)
ฝนดาวตก:: ฝนดาวตกคนแบกงู ฝนดาวตกคนแบกงูพฤษภาคมเหนือ ฝนดาวตกคนแบกงูพฤษภาคมใต้ ฝนดาวตกทีตาคนแบกงู
กลุ่มดาวที่ติดกัน:: กลุ่มดาวเฮอร์คิวลีส กลุ่มดาวงู (หัวงู) กลุ่มดาวตาชั่ง กลุ่มดาวแมงป่อง กลุ่มดาวคนยิงธนู กลุ่มดาวงู (หางงู) กลุ่มดาวนกอินทรี
มองเห็นได้ในระหว่างละติจูด +80° ถึง −80° มองเห็นได้ดีที่สุดในเวลา 21.00 น. ของเดือนกรกฎาคม
กลุ่มดาวคนแบกงู (⛎︎) (อังกฤษ: Ophiuchus) เป็นกลุ่มดาวหนึ่งในรายชื่อ 48 กลุ่มดาวของทอเลมี เป็นกลุ่มดาวจักรราศี (กลุ่มดาวที่ดวงอาทิตย์ปรากฏเคลื่อนผ่าน) กลุ่มที่ 13 เนื่องจากมีขาข้างนึงแทรกไปในกึ่งกลางระหว่างกลุ่มดาวแมงป่องกับกลุ่มดาวคนยิงธนู กลุ่มดาวคนแบกงูแทนด้วยชายคนหนึ่งกำลังอุ้มงูไว้ ทำให้แยกกลุ่มดาวงูออกเป็นสองส่วน คือ หัวกับหาง (แต่นับเป็นกลุ่มดาวเดียวกัน)
| ด ค กรายชื่อกลุ่มดาวโดยทอเลมี |
| --- | --- | --- |
|  แอนดรอมิดา  คนแบกหม้อน้ำ  นกอินทรี  แท่นบูชา  เรืออาร์โก  แกะ  สารถี  คนเลี้ยงสัตว์  ปู  หมาใหญ่  หมาเล็ก  แพะทะเล  แคสซิโอเปีย  คนครึ่งม้า  ซีฟิอัส   ซีตัส  มงกุฎใต้  มงกุฎเหนือ  นกกา  ถ้วย  หงส์  โลมา  มังกร  ม้าแกลบ  แม่น้ำ  คนคู่  เฮอร์คิวลีส  งูไฮดรา  สิงโต  กระต่ายป่า  คันชั่ง  หมาป่า  พิณ  คนแบกงู  นายพราน  ม้าบิน  เพอร์ซิอัส  ปลา  ปลาใต้  ลูกธนู  คนยิงธนู  แมงป่อง  งู  วัว  สามเหลี่ยม  หมีใหญ่  หมีเล็ก  หญิงสาว  |  แอนดรอมิดา  คนแบกหม้อน้ำ  นกอินทรี  แท่นบูชา  เรืออาร์โก  แกะ  สารถี  คนเลี้ยงสัตว์  ปู  หมาใหญ่  หมาเล็ก  แพะทะเล  แคสซิโอเปีย  คนครึ่งม้า  ซีฟิอัส   ซีตัส  มงกุฎใต้  มงกุฎเหนือ  นกกา  ถ้วย  หงส์  โลมา  มังกร  ม้าแกลบ  แม่น้ำ  คนคู่  เฮอร์คิวลีส  งูไฮดรา  สิงโต  กระต่ายป่า  คันชั่ง  หมาป่า  พิณ  คนแบกงู  นายพราน  ม้าบิน  เพอร์ซิอัส  ปลา  ปลาใต้  ลูกธนู  คนยิงธนู  แมงป่อง  งู  วัว  สามเหลี่ยม  หมีใหญ่  หมีเล็ก  หญิงสาว  |  |
| ด ค กกลุ่มดาว 88 กลุ่ม |
| --- | --- |
 แอนดรอมิดา  เครื่องสูบลม  นกการเวก  คนแบกหม้อน้ำ  นกอินทรี  แท่นบูชา  แกะ  สารถี  คนเลี้ยงสัตว์  สิ่ว  ยีราฟ  ปู  สุนัขล่าเนื้อ  สุนัขใหญ่  สุนัขเล็ก  แพะทะเล  กระดูกงูเรือ  แคสซิโอเปีย  คนครึ่งม้า  ซีฟิอัส  ซีตัส  กิ้งก่าคะมีเลียน  วงเวียน  นกเขา  ผมเบเรนิซ  มงกุฎใต้  มงกุฎเหนือ  นกกา  ถ้วย  กางเขนใต้  หงส์  โลมา  ปลากระโทงแทง  มังกร  ม้าแกลบ  แม่น้ำ  เตาหลอม  คนคู่  นกกระเรียน  เฮอร์คิวลีส  นาฬิกา  งูไฮดรา  งูไฮดรัส  อินเดียนแดง  กิ้งก่า  สิงโต  สิงโตเล็ก  กระต่ายป่า  คันชั่ง  หมาป่า  แมวป่า  พิณ  ภูเขา  กล้องจุลทรรศน์  ยูนิคอร์น  แมลงวัน  ไม้ฉาก  ออกแทนต์  คนแบกงู  นายพราน  นกยูง  ม้าบิน  เพอร์ซิอัส  นกฟีนิกซ์  ขาตั้งภาพ  ปลา  ปลาใต้  ท้ายเรือ  เข็มทิศ  ตาข่าย  ลูกธนู  คนยิงธนู  แมงป่อง  ช่างแกะสลัก  โล่  งู  เซกซ์แทนต์  วัว  กล้องโทรทรรศน์  สามเหลี่ยม  สามเหลี่ยมใต้  นกทูแคน  หมีใหญ่  หมีเล็ก  ใบเรือ  หญิงสาว  ปลาบิน  หมาจิ้งจอก
กลวิธีวัจนลีลา

กลวิธีวัจนลีลา (อังกฤษ: Stylistic device) หรือ ภาพพจน์ คือ ถ้อยคำที่เป็นสำนวนโวหารทำให้นึกถึงความหมาย มโนภาพ หรือเห็นเป็นภาพที่นอกเหนือจากสิ่งที่เขียนลงไป หรือถ้อยคำที่เรียบเรียงอย่างมีชั้นเชิงเป็นโวหาร มีเจตนาให้มีประสิทธิผลต่อความคิด ความเข้าใจ ให้จินตนาการและถ่ายทอดอารมณ์ได้อย่างกว้างขวางลึกซึ้งกว่าการบอกเล่าที่ตรงไปตรงมา
ประเภท > ภาพพจน์

อุปมา (simile)
อุปมานิทัศน์ (allegory) : การยกเรื่องราวขึ้นอุปมาเพื่ออธิบายคุณลักษณะสำคัญของสิ่งนั้น ๆ
การสัมผัสอักษร (alliteration) : การสัมผัสพยัญชนะที่มีพยัญชนะต้นตัวเดียวกันหรือเสียงพ้องกัน เช่น จำใจจำจากเจ้า จำจร (ลิลิตตะเลงพ่าย)
การอ้างถึง/ปฏิรูปพจน์ (allusion) : การอ้างถึงผลงานอื่นทางอ้อม
การถามประชุมชน (anacoenosis) : การตั้งคำถามต่อที่ประชุมชน มักเป็นเรื่องที่ทั้งผู้พูดและผู้ฟังสนใจอย่างเดียวกัน
การเล่นคำซ้ำ (antanaclasis) : เป็นการเล่นคำประเภท โดยการซ้ำคำโดยให้ความรู้สึกที่แตกต่างกันสองความรู้สึก
การแทนประเภทคำ (anthimeria) : การแทนที่คำประเภทหนึ่งด้วยคำประเภทหนึ่ง เช่น จากคำนามเป็นคำกริยา
มานุษยรูปนิยม (anthropomorphism) : การใช้สิ่งที่มิใช่ของมนุษย์มาพรรณารูปลักษณ์ของมนุษย์ เช่น ใช้สัตว์ หรือใช้เทพ  (ดู สัตวรูปนิยม ประกอบ)
ปฏิไวยากรณ์ (antimetabole) : การซ้ำคำที่เป็นประโยคต่อเนื่องกัน แต่มีการสลับตำแหน่งไวยากรณฺ์
ปฏิวลี (antiphrasis) : การใช้คำให้มีความหมายแตกต่างไปจากความหมายปรกติของคำนั้น มักเป็นไปในเชิงเสียดสีล้อเลียน
สมญานาม (antonomasia) : การแทนที่คำหรือวลีด้วยชื่ออันเป็นที่รู้จักหรือมีความหมายในทางกลับกัน
คำพังเพย (aphorism) : การใช้คำกะทัดรัดซึ่งมีความหมายเกี่ยวกับข้อเท็จจริง ความคิดเห็น หรืออุดมคติ, ภาษิต (adage) ก็เรียก
อติพจน์ (hyperbole)
อวพจน์ (meiosis, understatement)
อุปลักษณ์ (metaphor)
สัมพจนัย (synecdoche)
ปฏิพากย์ (paradox)/ ปฏิพจน์ (oxymoron)
บุคคลวัต/บุคลาธิษฐาน (personification)
นามนัย (metonymy)
ประเภท > การเล่นคำ

(อังกฤษ: Sounding techniques)
สัทพจน์ (onomatopoeia)
เชิงอรรถ

↑  ราชบัณฑิตยสถาน, 2551 : ออนไลน์.
แหล่งข้อมูลอื่น

A Glossary of Rhetorical Terms with Examples from the University of Kentucky
A Guide to Rhetorical Ideas from Silva Rhetoricae
Figures of Speech from Paul Niquette
Figures of Speech เก็บถาวร 2014-06-02 ที่ เวย์แบ็กแมชชีน from Silva Rhetoricae
It Figures - Figures of Speech from Jay Heinrichs
Stylistic Devices on English Grammar Online from Lingo4you GbR
Introducing Philosophy 21: Rhetoric เก็บถาวร 2013-01-29 ที่ เวย์แบ็กแมชชีน from Paul Newall (2005)
กลุ่มภาษาตุงกูซิกใต้

กลุ่มภาษาตุงกูซิกใต้ (อังกฤษ: Southern Tungusic languages) เป็นกลุ่มภาษาในกลุ่มภาษาตุงกูซิก ใช้พูดทางตะวันออกเฉียงใต้สุดของประเทศรัสเซีย (คาบารอฟสค์, ปรีมอร์สกี และซาคาลิน) และทางตะวันออกเฉียงเหนือของประเทศจีน กลุ่มภาษาตุงกูซิกใต้นี้ แบ่งย่อยได้เป็นสองกลุ่มคือ
กลุ่มตะวันออกเฉียงใต้ แบ่งออกได้อีกสองกลุ่มย่อยคือกลุ่มภาษานานาช ได้แก่ ภาษานาไน ภาษาโอโรก และภาษาอุลช์ ซึ่งพบในประเทศรัสเซีย และกลุ่มภาษาอูดีเฮ ได้แก่  ภาษาโอโรช ภาษาอูดีเฮ ซึ่งพบในประเทศรัสเซียเช่นกัน
กลุ่มตะวันตกเฉียงใต้ เป็นกลุ่มภาษาที่พบในประเทศจีน ได้แก่ภาษาแมนจูของชาวแมนจูผู้ก่อตั้งราชวงศ์ชิงในประเทศจีน ภาษาซิเบที่ใช้พูดในซินเจียงโดยลูกหลานของชาวแมนจู และ ภาษาจูร์เชน ซึ่งเป็นภาษาที่ตายแล้ว
กลุ่มชนเจอร์แมนิก

การประชุมของสภาทิง (Thing) ของชนเจอร์แมนิก วาดจากภาพแกะนูนบนคอลัมน์มาร์คัส ออเรลิอัส (Marcus Aurelius) (ค.ศ. 193)
กลุ่มชนเจอร์แมนิก (อังกฤษ: Germanic peoples) เป็นกลุ่มชนในประวัติศาสตร์ที่เดิมตั้งถิ่นฐานอยู่ทางตอนเหนือของยุโรปที่พูดภาษากลุ่มเจอร์แมนิกในตระกูลภาษาอินโด-ยูโรเปียนซึ่งแยกมาจากกลุ่มภาษาเจอร์แมนิกดั้งเดิมในช่วงสมัยก่อนยุคเหล็กก่อนโรมัน ผู้ที่สืบเชื้อสายมาจากกลุ่มชนนี้กลายมาเป็นต้นตระกูลของชาติพันธุ์ต่าง ๆ ทางตะวันตกเฉียงเหนือของยุโรปซึ่งได้แก่
ชาวสวีเดน
ชาวเดนมาร์ก
ชาวนอร์เวย์
ชาวอังกฤษ
ชาวไอซ์แลนด์
ชาวแฟโร
ชาวเยอรมัน
ชาวออสเตรีย
ชาวดัตช์
ชาวฟรีเซียน
ชาวเฟลมิช
ชาวแอฟริกาเนอร์
ชาวสกอตแลนด์
ชนเจอร์แมนิกย้ายถิ่นฐานไปทั่วยุโรปในปลายยุคโบราณตอนปลายระหว่างปี ค.ศ. 300 ถึงปี ค.ศ. 600 และในตอนต้นของยุคกลาง กลุ่มภาษาเจอร์แมนิกกลายเป็นภาษาที่ใช้กันมากตาม "เขตแดนโรมัน" (limes) (ประเทศออสเตรีย, ประเทศเยอรมนี, ประเทศเนเธอร์แลนด์, ประเทศเบลเยียม และประเทศอังกฤษ) แต่ทางด้านตะวันตกของจังหวัดในการปกครองของโรมันชนเจอร์แมนิกรับการใช้ภาษาละติน (กลุ่มภาษาโรมานซ์) นอกจากนั้นในที่สุดกลุ่มชนเจอร์แมนิกทั้งหมดก็มานับถือศาสนาคริสต์ต่างระดับกันไป กลุ่มชนเจอร์แมนิกมีบทบาทในการเปลี่ยนแปลงจักรวรรดิโรมันให้กลายเป็นยุคกลาง และเป็นผู้ริเริ่มปรัชญาของความมีความรู้สึกร่วมกันในการเป็นชาติ ประวัติศาสตร์ และวัฒนธรรมที่ทำให้เกิดเขตแดนทางภาษาขึ้น
ดูเพิ่ม

ประวัติศาสตร์ยุโรป
ประวัติศาสตร์เยอรมนี
ประวัติศาสตร์อังกฤษ
กลุ่มภาวะกล้ามเนื้อหัวใจขาดเลือดเฉียบพลัน

| กลุ่มอาการหลอดเลือดหัวใจเฉียบพลัน  (Acute coronary syndrome) > บัญชีจำแนกและลิงก์ไปภายนอก |
| --- | --- |
ICD-10: I20.0
eMedicine: emerg/31
MeSH: D054058
กลุ่มภาวะกล้ามเนื้อหัวใจขาดเลือดเฉียบพลัน หรือ กลุ่มอาการหลอดเลือดหัวใจเฉียบพลัน (อังกฤษ: acute coronary syndrome, ACS) หมายภึงกลุ่มของอาการใดๆ ที่เป็นผลจากการอุดตันของหลอดเลือดหัวใจ อาการที่ทำให้นึกถึงโรคกลุ่ม ACS ที่พบบ่อยที่สุดคืออาการเจ็บหน้าอกโดยเฉพาะอาการเจ็บเค้นหัวใจ ที่ร้าวไปยังแขนซ้ายหรือมุมกราม มีลักษณะปวดเหมือนถูกกดทับ และสัมพันธ์กับอาการคลื่นไส้ เหงื่อแตก ส่วนใหญ่เกิดจากโรคสำคัญๆ 3 อย่าง ได้แก่ โรคกล้ามเนื้อหัวใจตายเหตุขาดเลือดชนิดมีการยกของช่วง ST (STEMI) (30%), โรคกล้ามเนื้อหัวใจตายเหตุขาดเลือดชนิดไม่มีการยกของช่วง ST (NSTEMI) (25%) และอาการปวดเค้นไม่เสถียร (UA) (38%)
กลุ่มดาวยูไรอัน

กลุ่มดาวยูไรอันประกอบด้วยวงแหวนห้าวง
ธนบัตรไทยรุ่นที่ 16 ที่มีลายน้ำกลุ่มดาวยูไรอัน
กลุ่มดาวยูไรอัน (อังกฤษ: EURion constellation) หรือที่รู้จักกันในชื่อ แหวนออมรอน (Omron rings) และ โดนัต (doughnuts) เป็นรูปแบบของสัญลักษณ์ที่รวมอยู่ในการออกแบบธนบัตรจำนวนหนึ่งทั่วโลกตั้งแต่ประมาณ พ.ศ. 2539 มันถูกเพิ่มเข้ามาเพื่อช่วยให้ซอฟต์แวร์จัดการภาพตรวจพบการปรากฏของธนบัตรในภาพดิจิทัล ซอฟต์แวร์ดังกล่าวสามารถป้องกันไม่ให้ผู้ใช้พิมพ์ซ้ำธนบัตรเพื่อป้องกันการปลอมแปลงโดยใช้เครื่องถ่ายเอกสารสี จากการวิจัยจาก พ.ศ. 2547 กลุ่มดาวยูไรอันใช้สำหรับเครื่องถ่ายเอกสารสี แต่อาจไม่ได้ใช้ในซอฟต์แวร์คอมพิวเตอร์ มีรายงานว่า อะโดบี โฟโตชอป จะไม่อนุญาตให้มีการแก้ไขภาพธนบัตร แต่ในบางรุ่นของโปรแกรมเชื่อว่าเป็นเพราะลายน้ำดิจิทัลที่ไม่รู้จักมากกว่าเป็นเพราะกลุ่มดาวยูไรอัน
การใช้งานในประเทศไทย

ในประเทศไทยมีการพิมพ์ธนบัตรโดยมีลายน้ำกลุ่มดาวยูไรอันโดยมีทั้งหมดดังนี้
| 0 | 1 | 2 |
| --- | --- | --- |
|  | ธนบัตรที่มีลายน้ำกลุ่มดาวยูไรอัน | ธนบัตรที่ไม่มีลายน้ำกลุ่มดาวยูไรอัน |
| บาท | 20 บาท (ธนบัตร พ.ศ. 2556), 50 บาท (ธนบัตร พ.ศ. 2555), 70 บาท (ธนบัตร พ.ศ. 2559), 100 บาท (ธนบัตร พ.ศ. 2548, 2553, 2555 2558 และ 2567), 500 บาท (ธนบัตร พ.ศ. 2557 และ 2559), 1,000 บาท (ธนบัตร พ.ศ. 2548 และ 2558), ทั้งหมด (ธนบัตรชุดที่ระลึกพระบาทสมเด็จพระมหาภูมิพลอดุลยเดชมหาราช บรมนาถบพิตร พ.ศ. 2560), ทั้งหมด (ธนบัตร พ.ศ. 2561) | 20 บาท (ธนบัตร พ.ศ. 2546), 50 บาท (ธนบัตร พ.ศ. 2540 และ 2547), 100 บาท (ธนบัตร พ.ศ. 2547 และ 2563), 500 บาท (ธนบัตร พ.ศ. 2544), 1,000 บาท (ธนบัตร พ.ศ. 2542 และ 2563) |
กลวิธีการค้นหาแบบฟีโบนัชชี

ในวิทยาการคอมพิวเตอร์ กลวิธีการค้นแบบฟีโบนัชชี (อังกฤษ: Fibonacci search technique) เป็นกลวิธีการค้นโดยนำเอาจำนวนฟีโบนัชชีมาสร้างเป็นกลวิธีค้นตำแหน่งของข้อมูลในแถวลำดับ ที่ได้รับการเรียงลำดับแล้วโดยใช้หลักการของขั้นตอนวิธีการแบ่งแยกและเอาชนะ ซึ่งเป็นหลักการเดียวกับที่ใช้ในกลวิธีการค้นหาแบบทวิภาค
แต่เมื่อเปรียบเทียบกับกลวิธีการค้นแบบเลขคู่แล้วกลวิธีการค้นแบบฟีโบนัชชีจะมีการตรวจสอบตำแหน่งของข้อมูลโดยใช้การกระจายตัวที่น้อยกว่า ทำให้เกิดข้อได้เปรียบเมื่อใช้กลวิธีการค้นแบบฟีโบนัชชีกับข้อมูลที่ถูกเก็บอยู่ในแหล่งเก็บข้อมูลไม่มีรูปแบบ ซึ่งเวลาในการใช้ค้นตำแหน่งของข้อมูลที่ต้องการในแหล่งข้อมูลดังกล่าวจะขึ้นอยู่กับตำแหน่งของข้อมูลที่ได้มีการเข้าถึงครั้งล่าสุด ยกตัวอย่างแหล่งข้อมูลแบบไม่มีรูปแบบอาธิเช่น แถบบันทึก ที่ซึ่งเวลาในการเข้าถึงข้อมูลใดๆในแถบแม่เหล็กจะขึ้นอยู่กับระยะทางระหว่างข้อมูลนั้นกับข้อมูลที่หัวของแถบแม่เหล็กกำลังอ่านอยู่ ทั้งนี้กลวิธีการค้นแบบฟีโบนัชชียังมีข้อได้เปรียบในการค้นข้อมูลในแคช (Cache) หรือแรม (Ram) ซึ่งเป็นแหล่งข้อมูลแบบไม่มีรูปแบบอีกด้วยเช่นกัน
ลักษณะทั่วไป

กลวิธีการค้นแบบฟีโบนัชชีใช้หลักการของขั้นตอนวิธีโดยการแบ่งแยกและเอาชนะโดยการตัดถอนข้อมูลในส่วนที่ไม่สนใจออกจนได้ตำแหน่งของข้อมูลที่ต้องการ การตัดถอนครั้งหนึ่งจะตัดถอนเป็นจำนวนในลำดับของจำนวนฟีโบนัชชี และจะลดค่าของลำดับลงเรื่อยๆทุกครั้งที่พิจารณาเสร็จ กลวิธีการค้นแบบฟีโบนัชชีจะสิ้นสุดลงก็ต่อเมื่อเจอตำแหน่งของข้อมูลที่สนใจหรือค้นแล้วไม่พบว่ามีข้อมูลที่สนใจปรากฏอยู่ในแหล่งข้อมูลเลย
ขั้นตอนวิธี

ให้ F คือแถวลำดับของจำนวนฟีโบนัชชี ให้ k คือค่าของข้อมูลใดๆในF nคือขนาดของแถวลำดับของข้อมูล ถ้า n เป็นเลขฟีโบนนัชชีให้ Fm=n แต่ถ้า n ไม่ใช่จำนวนฟีโบนัชชีให้ Fm เป็นจำนวนฟีโบนัชชีที่มากกว่า n แต่ใกล้เคียงที่สุด นิยามให้ค่าใน F เหมือนกับลำดับฟีโบนนัชชีโดยให้ Fk+2=Fk+1+Fk โดยที่ k≥0 ,F1=1 และ F0=0
ให้ k = m
ถ้า k = 0 หมายความว่าไม่พบข้อมูลที่สนใจและให้เลิกทำ
เปรียบเทียบข้อมูลในตำแหน่ง Fk กับตำแหน่ง Fk-1
ถ้าตรงกับข้อมูลที่สนใจก็ให้จบการทำงาน
ถ้าข้อมูลที่สนใจมีค่าน้อยกว่าข้อมูลในตำแหน่ง Fk-1 ให้ทิ้งข้อมูลตั้งแต่ตำแหน่ง Fk+1 ถึง n ให้ k = k-1 แล้วกลับไปทำขั้นตอนที่สองอีกครั้ง
ถ้าข้อมูลที่สนใจมีค่ามากกว่าข้อมูลในตำแหน่ง Fk-1 ให้ทิ้งข้อมูลตั้งแต่ตำแหน่ง 1 ถึง Fk-1 เรียงตัวเลขที่เหลือใหม่จาก 1 ถึง Fk-2 ให้ k = k-2 แล้วกลับไปทำขั้นตอนที่สองใหม่อีกครั้ง
ให้ R เป็นตารางที่เก็บสถิติขนาด n ช่อง ให้ ที่มีการเพิ่มขึ้นของลำดับ K โดยที่ K1 < K2 < ... < Kn ขั้นตอนวิธีนี้จะหาข้อมูลที่ต้องการตามค่าของ K โดยจะสมมติว่า N+1 = Fk+1ซึ่งหาก N+1ไม่ใช่จำนวนฟีโบนัชชีก็ให้ใช้หลักเกณฑ์การเปลี่ยนเป็นจำนวนฟีโบนัชชีเช่นเดียวกับขั้นตอนวิธีแรก โดยให้ X เป็นข้อมูลที่ต้องการจะหา
ตัวอย่างการใช้ขั้นตอนวิธี

ให้ R เป็นแถวลำดับขนาด 13 ช่องมีข้อมูลคือ {1, 4, 5, 7, 9, 11, 13, 16, 18, 20, 25, 27, 30} ต้องการหาว่า 9 อยู่ในตำแหน่งที่เท่าไหร่ในแถวลำดับ
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 |
| --- | --- | --- | --- | --- | --- | --- | --- | --- | --- | --- | --- | --- |
| 1 | 4 | 5 | 7 | 9 | 11 | 13 | 16 | 18 | 20 | 25 | 27 | 30 |
1. กำหนดให้ i = F13, p = F8, q = F5 (ขั้นตอนที่หนึ่ง)
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 |
| --- | --- | --- | --- | --- | --- | --- | --- | --- | --- | --- | --- | --- |
| 1 | 4 | 5 | 7 | 9 | 11 | 13 | 16 | 18 | 20 | 25 | 27 | 30 |
2. เนื่องจาก x < i (ขั้นตอนที่สอง) จึงกำหนดค่าใหม่ให้ i = F8, p = F5 , q = F3  (ขั้นตอนที่สาม)
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 |
| --- | --- | --- | --- | --- | --- | --- | --- | --- | --- | --- | --- | --- |
| 1 | 4 | 5 | 7 | 9 | 11 | 13 | 16 | 18 | 20 | 25 | 27 | 30 |
3. เนื่องจาก x < i (ขั้นตอนที่สอง) จึงกำหนดค่าใหม่ให้ i = F5, p = F3 , q = F2  (ขั้นตอนที่สาม)
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 |
| --- | --- | --- | --- | --- | --- | --- | --- | --- | --- | --- | --- | --- |
| 1 | 4 | 5 | 7 | 9 | 11 | 13 | 16 | 18 | 20 | 25 | 27 | 30 |
4. เนื่องจาก x = i จึงได้ว่าค้นเจอค่า 9 ในแถวลำดับที่ช่อง K = 5 (ขั้นตอนที่สอง)
หัวข้ออื่นๆที่เกี่ยวข้อง

Golden section search
Binary search algorithm
กลุ่มภาษาบอลต์-สลาฟ

| กลุ่มภาษาบอลต์-สลาฟ |
| --- | --- |
ภูมิภาค:: ยุโรปเหนือ, ยุโรปตะวันออก, ยุโรปกลาง, ยุโรปตะวันออกเฉียงใต้, เอเชียเหนือ, บางส่วนของเอเชียกลาง
การจําแนกทางภาษาศาสตร์:: อินโด-ยูโรเปียนกลุ่มภาษาบอลต์-สลาฟ
ภาษาดั้งเดิม:: ภาษาบอลต์-สลาฟดั้งเดิม
กลุ่มย่อย::   กลุ่มภาษาสลาฟ  กลุ่มภาษาบอลต์  
กลอตโตลอก:: balt1263
ประเทศที่ภาษาในกลุ่มต่อไปนี้เป็นภาษาประจำชาติ:   กลุ่มภาษาสลาฟตะวันออก   กลุ่มภาษาสลาฟตะวันตก   กลุ่มภาษาสลาฟใต้   กลุ่มภาษาบอลต์ตะวันออก
กลุ่มภาษาบอลต์-สลาฟ (อังกฤษ: Balto-Slavic languages) เป็นสาขาหนึ่งของตระกูลภาษาอินโด-ยูโรเปียน เดิมประกอบด้วยเพียงกลุ่มภาษาบอลต์และกลุ่มภาษาสลาฟ โดยภาษาต่าง ๆ ในทั้งสองกลุ่มมีลักษณะหลายอย่างที่เหมือนกัน ซึ่งไม่พบในกลุ่มภาษาอื่น ๆ ในตระกูลภาษาอินโด-ยูโรเปียน ซึ่งนำไปสู่พัฒนาการที่มีร่วมกันของภาษาในกลุ่มนี้
ถึงแม้ว่าจะมีการถกเถียงเกี่ยวกับการประกาศให้รวมกลุ่มภาษาบอลต์และกลุ่มภาษาสลาฟเป็นกลุ่มภาษาเดียวกัน ซึ่งบางส่วนอาจมีสาเหตุมาจากประเด็นโต้แย้งทางการเมือง แต่ปัจจุบันก็ได้มีมติเป็นเอกฉันท์ในกลุ่มผู้เชี่ยวชาญตระกูลภาษาอินโด-ยูโรเปียนให้จัดกลุ่มภาษาบอลต์และกลุ่มภาษาสลาฟเข้าเป็นกลุ่มภาษาเดียวกัน แต่ก็ยังมีการถกเถียงเกี่ยวกับรายละเอียดเกี่ยวกับความสัมพันธ์ด้านธรรมชาติต่าง ๆ ของภาษาที่อยู่ในกลุ่มนี้อยู่